LĒMUMA PROJEKTS

**Par projektu “Dzīvojamā fonda pieejamības palielināšana Alūksnes novadā”**

Ņemot vērā Ministru kabineta 2023. gada 19. septembra noteikumus Nr. 538 “Eiropas Savienības kohēzijas politikas programmas 2021.-2027. gadam 4.3.1. specifiskā atbalsta mērķa “Veicināt sociāli atstumto kopienu, mājsaimniecību ar zemiem ienākumiem un nelabvēlīgā situācijā esošo grupu, tostarp cilvēku ar īpašām vajadzībām sociāli ekonomisko integrāciju, īstenojot integrētas darbības, tostarp nodrošinot mājokli un sociālos pakalpojumus” 4.3.1.3. pasākuma “Sociālo mājokļu atjaunošana vai jaunu sociālo mājokļu būvniecība” īstenošanas noteikumi”,

pamatojoties uz Pašvaldību likuma 4. panta pirmās daļas 9. un 10. punktu, 10. panta pirmās daļas 19. punktu, Alūksnes novada attīstības programmas 2022.-2027. gadam Investīciju plāna 2022.-2027. gadam 3.1.1. punktu,

1. Atbalstīt projekta “Dzīvojamā fonda pieejamības palielināšana Alūksnes novadā” pieteikuma iesniegšanu Centrālajā finanšu un līgumu aģentūrā.
2. Apstiprināt projekta kopējās indikatīvās izmaksas 2 613 600 EUR (divi miljoni seši simti trīspadsmit tūkstoši seši simti *euro*), tajā skaitā pašvaldības līdzfinansējumu indikatīvi 392 040 EUR (trīs simti deviņdesmit divi tūkstoši četrdesmit *euro*).
3. Projekta atbalsta gadījumā projekta īstenošanai Centrālajā finanšu un līgumu aģentūrā pieprasīt avansu 50% apmērā no projektam piešķirtā Eiropas Reģionālās attīstības fonda finansējuma.
4. Nodrošināt priekšfinansējumu 10% apmērā no paredzētā Eiropas Reģionālās attīstības fonda finansējuma apjoma līdz noslēguma maksājuma pieprasījuma veikšanai, ko nenosedz projekta avansa un starpposmu maksājumi.
5. Projekta atbalsta gadījumā Alūksnes novada pašvaldības priekšfinansējumu un līdzfinansējumu paredzēt no pašvaldības 2026., 2027., 2028. gada budžeta (aizņēmuma) līdzekļiem.